Video: Die man wat graag soos ŉ hond wou lykToco in sy herdershond-kostuum (Foto: @zeppetJP/Twitter) ŉ Man van Japan het sy lewenslange droom vervul om soos ŉ dier te lyk. Twitter-gebruiker @toco_eevee het foto’s van homself op dié sosialemediakanaal gedeel en dit laat kykers verstom staan. Sy transformasie om soos ŉ Skotse herdershond te lyk is moontlik gemaak deur ŉ professionele agentskap genaamd Zeppet. Volgens die Japannese mediastasie news.mynavi verskaf Zeppet ŉ groot verskeidenheid standbeelde vir flieks, advertensies en vermaaklikheidsgeriewe en vervaardig ook kostuums wat al op TV gesien is en kostuums wat deur bekende gelukbringer-karakters in Japan gedra word. Die kostuum het meer as 2 miljoen yen (byna R250 000) gekos en het 40 dae lank geneem om te maak. Toco het met news.mynavi gesels en op die vraag waarom hy ŉ herdershond wou wees, sê hy dis omdat dit eg lyk wanneer hy die kostuum aantrek. “My gunstelingdiere is vierpotiges, veral wanneer hulle oulik is. Ek het gedink ŉ groter dier sal goed wees, en dit sal ŉ realistiese model kan wees.” Hy sê hy kan redelik maklik sy ledemate beweeg, maar daar is beperkings. “As mens te veel beweeg, sal dit nie meer soos ŉ hond lyk nie.” Hy het sy eie YouTube-kanaal waar hy kykers vir versoeke vra wat hulle graag wil sien. ŉ Foto van Toco sonder sy honde-kostuum is nêrens beskikbaar nie. 【制作事例 追加】犬 造型スーツ 個人の方からのご依頼で、犬の造型スーツを制作しました。コリー犬をモデルにしており、本物の犬と同様に四足歩行のリアルな犬の姿を再現しております???? 詳細はこちら：https://t.co/0gPoaSb6yn#犬 #Dog #着ぐるみ#特殊造型 #特殊造形 pic.twitter.com/p9072G2846 — 特殊造型ゼペット (@zeppetJP) April 11, 2022